SK
20.2.2023
Úradný vestník Európskej únie
C 63/47
Uznesenie Všeobecného súdu z 15. decembra 2022 – Leonardo/Frontex (Vec T-675/20) (1) („Prístup k dokumentom – Nariadenie (ES) č. 1049/2001 – Verejné obstarávanie – Služba leteckého dohľadu – Systém diaľkovo pilotovaných lietadiel – Odmietnutie prístupu – Návrh dvoch hlavných účastníkov konania na zastavenie konania – Nevzatie späť – Riadny výkon spravodlivosti – Zastavenie konania“) (2023/C 63/60) Jazyk konania: taliančina Účastníci konania Žalobkyňa: Leonardo SpA (Rím, Taliansko) (v zastúpení: M. Esposito, F. Caccioppoli a G. Calamo, advokáti) Žalovaná: Európska agentúra pre pohraničnú a pobrežnú stráž (v zastúpení: H. Caniard, T. Knäbe a W.
Szmidt, splnomocnení zástupcovia, za právnej pomoci B.
Wägenbaur, advokát) Predmet veci Žalobkyňa sa svojou žalobou podľa článku 263 ZFEÚ v podstate domáha zrušenia rozhodnutia Európskej agentúry pre pohraničnú a pobrežnú stráž (Frontex) z 5. októbra 2020, ktorým zamietla opakovanú žiadosť o prístup k dokumentom predloženú žalobkyňou na základe nariadenia Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, 2001, s. 43; Mim. vyd.
01/003, s. 331) Výrok 1.
Konanie sa zastavuje. 2.
Leonardo SpA znáša svoje vlastné trovy konania a je povinná nahradiť trovy konania Európskej agentúry pre pohraničnú a pobrežnú stráž (Frontex).
(1)
Ú. v.
EÚ C 19, 18.1.2021.
Uznesenie Všeobecného súdu z 19. decembra 2022 – XH/Komisia (Vec T-522/21) (1) („Verejná služba – Úradníci – Povýšenie – Povyšovanie za rok 2020 – Rozhodnutie, ktorým sa zamieta vykonanie opravy v spise žalobcu v systéme Sysper 2 – Rozhodnutie o nepovýšení žalobcu – Lehota na podanie žaloby – Charakter verejného poriadku – Začiatok plynutia lehoty – Žiadosť o poskytnutie právnej pomoci – Pozastavenie plynutia lehôt – Počítanie lehôt – Oneskorenie – Nepredvídateľná okolnosť alebo vyššia moc – Ospravedlniteľný omyl – Neprípustnosť“) (2023/C 63/61) Jazyk konania: angličtina Účastníci konania Žalobca: XH (v zastúpení: K.
Górny-Salwarowska, advokátka) Žalovaná: Európska komisia (v zastúpení: M. Brauhoff, L. Hohenecker a L. Vernier, splnomocnení zástupcovia) Predmet veci Žalobca sa svojou žalobou podľa článku 270 ZFEÚ domáha po prvé zrušenia rozhodnutia Európskej komisie z 24. novembra 2020, ktorým bolo zamietnuté vykonanie opravy v spise žalobcu v systéme Sysper 2, potvrdeného rozhodnutím zo 16. júna 2021, ktorým bola zamietnutá jeho sťažnosť, po druhé zrušenia rozhodnutia Komisie z 12. novembra 2020, týkajúceho sa nezapísania jeho mena na zoznam úradníkov povýšených v roku 2020, potvrdeného rozhodnutím z 8. júna 2021, ktorým bola zamietnutá jeho sťažnosť, a po tretie náhrady škody